Okresná prokuratúra Žilina 
Moyzesova 20, 011 56 Žilina 1

Číslo: 3 Pv 682/15/5511	Žilina, 26.11.2015
EEČ : 2-43-4138-2015

U Z N E S E N I E

Trestná vec:	obv. XXXXX 
Trestný čin:	Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátor Okresnej prokuratúry Žilina

Podľa § 220 odsek 1 Trestného poriadku schvaľujem zmier uzavretý medzi:
obvinenou: 
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie
a
poškodenými:  
1. XXXXX 
	dátum narodenia: XXXXX 
	miesto narodenia: XXXXX  
	trvalé bydlisko: XXXXX XXXXX 
2. XXXXX 
	dátum narodenia: XXXXX 
	miesto narodenia: XXXXX  
	trvalé bydlisko: XXXXX XXXXX 
3. XXXXX 
	sídlo: XXXXX XXXXX
Obsahom zmieru je:
Peňažná suma určená na všeobecne prospešné účely: 75,-€ 
Konkrétny adresát peňažnej sumy určenej na všeobecne prospešné účely: Základná škola Kysucký Lieskovec, Kysucký Lieskovec č. 208.
Suma odovzdaná štátu na peňažnú pomoc obetiam trestnej činnosti: 75,-€  

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej    
1. XXXXX, rodné číslo: XXXXX
	dátum narodenia: XXXXX
	miesto narodenia: XXXXX 
	rodné priezvisko: XXXXX
	trvalé bydlisko: XXXXX XXXXX
	väzba: nie
ktorý je trestne stíhaná pre trestný čin:
- Prečin Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Odd.výkonu služby DI OR PZ Žilina pod spisovou značkou ORP-174/DI-ZA-2015.

na tom skutkovom základe, že: 
Dňa 08.08.2015 v čase o 13:30 hod. viedla osobné motorové vozidlo zn. Škoda Fabia, ev.č. XXXXX v Žiline po miestnej komunikácii, výjazde od obchodného domu Merkury Market označenej dopravnou značkou „Stoj, daj prednosť v jazde!“ ako vedľajšia cesta v smere do križovatky s ulicou Košickou, cesta I/18, km 457,90, označená dopravnou značkou ako hlavná cesta, pričom nedala prednosť v jazde a vošla do jazdnej dráhy z ľavej strany prichádzajúcemu motocyklu zn. Yamaha YZF 600 R, ev.č. XXXXX, ktorý viedol po uvedenej ceste od ulice Nemocničnej ceste č. 1/18 v smere na Martin v priamom smere jazdy v strednom jazdnom pruhu XXXXX, následkom čoho došlo k stretu vozidiel, pričom motocykel s vodičom následkom nárazu spadol na zem a po vozovke sa pohyboval ešte niekoľko metrov až napokon narazil do dopravného značenia na stredovom ostrovčeku, pričom XXXXX pri dopravnej nehode utrpel zranenia – pomliaždenie pravého predkolenia ťažšieho stupňa s odreninami a tržnou ranou cca 4cm, pomliaždenie pravej nohy ťažšieho stupňa a povrchové malé odreniny kože na pravom ramene a ľavom predlaktí, ktoré si vyžiadali práceneschopnosť v trvaní 10 dní, čím XXXXX svojim konaním porušila ustanovenie § 20 ods. 1 Zákona č. 8/2009 Z.z. o cestnej premávke. 

Odôvodnenie:
Poverený príslušník OR PZ, ODI Žilina uznesením sp. zn. ČVS:ORP-174/DI-ZA-2015 zo dňa 07.09.2015 podľa § 199 ods. 1 Tr. poriadku začal trestné stíhanie a súčasne podľa § 206 ods. 1 Tr. poriadku vzniesol obvinenie XXXXX pre prečin ublíženia na zdraví podľa § 158 Tr. zák. na vyššie uvedenom skutkovom základe. 

	Po skončení skráteného vyšetrovania mi poverený príslušník PZ predložil spisový materiál spolu s návrhom na podanie obžaloby. Následne som vec odstúpil na konanie probačnému a mediačnému úradníkovi Okresného súdu v Žiline za účelom vykonania mediácie.

	V konaní pred probačným a mediačným úradníkom Okresného súdu v Žiline, sa obv. XXXXX ku spáchaniu činu, ktorý sa jej kladie za vinu, priznala a vyhlásila, že  spáchala skutok, za ktorý je stíhaná. Obvinená svoje konania oľutovala a ospravedlnila sa poškodeným, pričom ešte v priebehu prípravného konania uviedla, že škodu, ktorú spôsobila dopravnou nehodou, bude riešiť prostredníctvom zákonného poistenia vozidla Škoda Fabia, pričom nahlásením poistnej udalosti urobila opatrenie za účelom náhrady škody.

Poškodený XXXXX uviedol, že súhlasí so zmierom, pričom v súvislosti s uvedeným trestným činom si prostredníctvom povinného zmluvného poistenia vozidla Škoda Fabia, ev.č. CA 677CC, uplatní spôsobenú škodu, t.j. bolestné a škodu na motocykli. Poškodený vyhlásil, že dodržaním tejto dohody sú jeho nároky vo vzťahu k obvinenej v súvislosti s náhradou škody a inej ujmy v celom rozsahu uspokojené.

Poškodený XXXXX uviedol, že súhlasí so zmierom, pričom v súvislosti s uvedeným trestným činom nemá voči obvinenej žiadne nároky. Poškodený vyhlásil, že dodržaním tejto dohody sú jeho nároky vo vzťahu k obvinenej v súvislosti s náhradou škody a inej ujmy v celom rozsahu uspokojené.

Poškodená organizácia XXXXX, XXXXX, v zastúpení XXXXX uviedla, že súhlasí so zmierom, pričom v súvislosti s uvedeným trestným činom si prostredníctvom povinného zmluvného poistenia vozidla Škoda Fabia, ev.č. CA 677CC, uplatní spôsobenú škodu, t.j. poškodenie stĺpiku dopravného značenia, na ktorom sú umiestnené dopravné značky. Poškodená vyhlásila, že dodržaním tejto dohody sú jej nároky vo vzťahu k obvinenej v súvislosti s náhradou škody a inej ujmy v celom rozsahu uspokojené.

	Skutočnosť uzavretia zmieru medzi obvinenou XXXXX a poškodenými XXXXX, XXXXX a XXXXX, je zrejmá z písomného zmieru uzatvoreného dňa 27.10.2015 v kancelárii probačného a mediačného úradníka Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľa vyplýva, že obvinená XXXXX nemá v odpise z registra trestov GP SR žiadny záznam a  v taktiež nemá žiadny záznam v Ústrednej evidencii priestupkov MV SR. 

	Obvinená XXXXX zložila dňa 28.10.2015 na účet Krajskej prokuratúry v Žiline XXXXX, vedenom v štátnej pokladnici sumu vo výške 150,-Eur. 

	V rámci zmieru uzatvoreného medzi obvinenou a poškodenými zo dňa 27.10.2015 bola určená ako adresát peňažnej sumy určenej na všeobecne prospešné účely Základná škola Kysucký Lieskovec. Výška peňažnej sumy určenej na verejnoprospešné účely bola stanovená u XXXXX na 150,-Eur. Z uvedenej sumy 50 % patrí štátu na peňažnú pomoc poškodeným podľa osobitného zákona  a 50% t.j. 75,-Eur, patrí Základnej škole Kysucký Lieskovec, Kysucký Lieskovec č. 208, okr. Kysucké Nové Mesto, IČO: 37 812 521, pričom uvedená suma bude poukázaná na účet vedený vo VÚB, a.s., XXXXX. 

	Za prečin ublíženia na zdraví podľa § 158 Tr. zák. dovoľuje Trestný zákon uložiť trest odňatia slobody až na 1 rok.

	Podľa § 220 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horného hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a)vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b)nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c)zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 215 ods. 1 písm. g) Tr. por. prokurátor zastaví trestné stíhanie, ak sa schváli zmier medzi obvineným a poškodeným.

	Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinená vyhlásila, že spáchala skutok, za ktorý je stíhaná, pričom nie sú odôvodnené  pochybnosti o slobodnosti, vážnosti a určitosti tohto vyhlásenia, urobila opatrenie smerujúce k náhrade škody tým, že nahlásila poistnú udalosť príslušnej poisťovni, zložila na účet prokuratúry peňažnú  sumu určenému konkrétnemu adresátovi na  všeobecne prospešné účely a  táto suma nie je zrejmé neprimeraná závažnosti spáchaného trestného činu a vzhľadom  na  povahu  a  závažnosť  tohto  trestného  činu,  mieru,  akou  bol dotknutý verejný záujem, na osobu obvinenej a na  jeho osobné a majetkové pomery možno prijať záver, že rozhodnutie o schválení zmieru je dostačujúce a odôvodnené. Naviac je potrebné poukázať na skutočnosť, že sama obvinená ako i poškodení udelili súhlas k takémuto rozhodnutiu prokurátora.

	Na základe uvedeného som rozhodol tak, ako je uvedené vo výrokovej časti tohto uznesenia.
 
Poučenie:
Proti tomuto uzneseniu nie je prípustná sťažnosť. 

	JUDr. Ľuboš Kríž 
	 prokurátor